text: De yngste hoppede i trøjen fra 1864
  26 juni 2016 kl. 16.50
  Normalt er session forbeholdt de voksne. Men søndag kunne skoleelever komme til session for at mærke, hvad det krævede at blive soldat i 1864.
  Søndag lagde soldaterlejren på Kær Vestermark område til militær session for de yngste til 1864-dage i Sønderborg.
  For første gang kunne skoleelever komme til session for at mærke, hvad det krævede at blive soldat i 1864.
  Det var rigtig sjovt. Vi lærte, hvordan man skulle holde geværet.
  
  Mathias Bonde på 10 år var en af dem, som forsøgte sig som soldat.
  - Det var rigtig sjovt. Vi lærte, hvordan man skulle holde geværet, siger skoleelev Mathias Bonde fra Karenskov til TV SYD.
  Han ser tilbage på tiden under krigen i 1864.
  - Jeg tænker på, hvordan de havde det dengang.
  1864-dage har været i gang siden fredag med mange forskellige aktiviteter.
  Søndag kunne gæsterne, udover session og rekrutskole, komme på lazaret, konkurrere i at lade et for- eller bagladergevær eller blive fotograferet som soldat.
  Se hele programmet på www.1864dage.dk.
  